Document ID: 31996D0007

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1995 για τροποποίηση της απόφασης 80/862/ΕΟΚ περί παροχής αδείας στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου, όσον αφορά το πολλαπλασιαστικό υλικό γεωμήλων (96/7/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 95/41/ΕΚ της Επιτροπής (2), και ιδίως το άρθρο 14 παράγραφος 1,
τις αιτήσεις που υπέβαλαν τα κράτη μέλη,
Εκτιμώντας:
ότι, σύμφωνα με τις διατάξεις της οδηγίας 77/93/ΕΟΚ, τα γεώμηλα προς σπορά, εκτός των κονδύλων, δεν επιτρέπεται καταρχήν να εισάγονται στα κράτη μέλη, και οι κόνδυλοι γεωμήλων που προορίζονται για φύτευση μπορούν καταρχήν να εισάγονται στα κράτη μέλη, μόνον εφόσον συγκαταλέγονται σε επίσημα αποδεκτές ποικιλίες ή σε επιλογές 7
ότι στα κράτη μέλη υπάρχει ανάγκη εισαγωγής πολλαπλασιαστικού υλικού γεωμήλων, συμπεριλαμβανομένων και των κονδύλων, για εργασίες επιλογής ποικιλιών ή διατήρησης του γενετικού υλικού ή για επίσημη επιστημονική έρευνα 7
ότι η Επιτροπή διεπίστωσε, βάσει των μέχρι σήμερα διαθέσιμων πληροφοριών, ότι δεν υπάρχει, υπό τις προαναφερθείσες συνθήκες, κίνδυνος διάδοσης επιβλαβών οργανισμών, εφόσον τηρούνται ορισμένοι ειδικοί τεχνικοί όροι 7
ότι με την απόφαση 80/862/ΕΟΚ (3), όπως τροποποιήθηκε τελευταία από την απόφαση 91/22/ΕΟΚ (4), η Επιτροπή έχει ήδη παράσχει στα κράτη μέλη τη δυνατότητα παρέκκλισης για περίοδο που λήγει στις 31 Δεκεμβρίου 1995 7
ότι έκτοτε δεν έχει παρασχεθεί καμία πληροφορία που να αιτιολογεί τον περιορισμό της παρέκκλισης στην προαναφερθείσα περίοδο 7
ότι πρέπει, ως εκ τούτου, να παρέχεται άδεια στα κράτη μέλη να προβλέψουν παρεκκλίσεις όσον αφορά το πολλαπλασιαστικό υλικό γεωμήλων για μια νέα περίοδο 7
ότι η άδεια θα παραταθεί, εκτός αν προκύψουν νέες πληροφορίες που αιτιολογούν την αναθεώρησή της 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2, πρώτη πρόταση της απόφασης 80/862/ΕΟΚ, το έτος «1995» αντικαθίσταται από το έτος «1996».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1995.

Labels: 17
5
3
6
15